Só lyk jongste Covid-19-statistieke‘n Vrou laat doen ‘n Covid-19-toets by die OR Tambo-lughawe. (Foto: Phill Magakoe/AFP) Altesame 1 420 nuwe Covid-19-gevalle is in Suid-Afrika aangemeld. Volgens die Nasionale Instituut vir Oordraagbare Siektes (Nios) is ŉ totaal van 3 722 065 bevestigde Covid-19-gevalle al in die land aangemeld en is die jongste positiwiteitskoers 5,4%. Die meeste nuwe gevalle is in Gauteng (39%) aangemeld, gevolg deur die Wes-Kaap (25%) en KwaZulu-Natal (20%). Die totale aktiewe gevalle is 12 742. Die sterftesyfer weens Covid-19 staan nou op 100 046 nadat nog vier sterftes aangemeld is waarvan twee sterftes in die afgelope 24 tot 48 uur plaasgevind het. Die departement van gesondheid het gesê weens ŉ voortgesette oudit wat aan die gang is, kan daar ŉ agterstand wees in die aantal sterftes wat aangemeld is. Tot dusver het 3 609 277 mense reeds van die virus herstel, ŉ herstelkoers van 97%. Suid-Afrika het tot dusver 23 893 013 toetse vir Covid-19 gedoen, 26 270 sedert die vorige verslag. Volgens Nios was daar in die afgelope 24 uur ses hospitaalopnames. Daar is tans altesaam 1 897 mense wat in hospitale vir Covid-19 behandel word. Meer as 33,8 miljoen inentings is tot dusver gedoen. Provinsiale statistieke: Sterftes en persone wat herstel het: